ചങ്ങനാശേരിയില് 74കാരന് പീഡിപ്പിച്ച പത്തുവയസുകാരിയുടെ പിതാവ് ആത്മഹത്യ ചെയ്ത നിലയില് മരണം തെരഞ്ഞെടുത്തത് കടുത്ത മനോവിഷമം താങ്ങാനാകാതെ കോട്ടയം: ചങ്ങനാശ്ശേരി കുറിച്ചിയില് 74കാരന് പീഡിപ്പിച്ച പത്ത് വയസ്സുകാരിയുടെ പിതാവിനെ ആത്മഹത്യ ചെയ്ത നിലയില് കണ്ടെത്തി. ഞായറാഴ്ച രാത്രിയാണ് ഇദ്ദേഹം ആത്മഹത്യ ചെയ്തതെന്ന് കരുതുന്നു. കുഞ്ഞിനെ പീഡിപ്പിച്ചെന്ന സംഭവമറിഞ്ഞത് മുതല് കടുത്ത മാനസിക സമ്മര്ദ്ദത്തിലായിരുന്നു കുട്ടിയുടെ അച്ഛന്. ചങ്ങനാശ്ശേരിയില് പലചരക്ക് കട നടത്തിയിരുന്ന യോഗീ ദക്ഷന് 74 എന്നയാളാണ് കുട്ടിയെ പീഡിപ്പിച്ചത് എന്നാണ് പരാതി. സാധനം വാങ്ങാനായി കുട്ടി കടയില് വരുമ്ബോള് പ്രതി രഹസ്യഭാഗങ്ങളില് ഉള്പ്പെടെ സ്പര്ശിക്കുകയും മോശമായി പെരുമാറുകയും ചെയ്തുവെന്നാണ് പോലീസ് പറയുന്നത്. വിവരം പുറത്തുപറയാതിരിക്കാന് പ്രതി കുട്ടിക്ക് മിഠായിയും നല്കിയിരുന്നു. ഈയിടെയായി കുട്ടിയുടെ സ്വഭാവത്തില് വ്യത്യാസം തോന്നിയ മാതാപിതാക്കള് കാര്യങ്ങള് ചോദിച്ചറിഞ്ഞപ്പോഴാണ് പീഡന വിവരം പുറത്തായത്. തുടര്ന്ന് പരാതി നല്കുകയും ശനിയാഴ്ച പ്രതിയെ അറസ്റ്റ് ചെയ്യുകയുമായിരുന്നു. കോട്ടയം മൊബൈല് കോടതിയില് ഹാജരാക്കിയ പ്രതിയെ റിമാന്ഡ് ചെയ്തിരുന്നു. ശ്രദ്ധിക്കുക: ആത്മഹത്യ ഒന്നിനും പരിഹാരമല്ല, മാനസികാരോഗ്യ വിദഗ്ധരുടെ സഹായം തേടുക, അതിജീവിക്കാന് ശ്രമിക്കുക. Toll free helpline number: 1056